બાળપણમાં તેમના દોસ્તો પાસે સાઇકલ હતી જ્યારે સચિન પાસે સાઇકલ નહોતી. જેના કારણે તમણે પિતા પાસે સાઇકલ લેવા માટે જીદ્દ કરી. પરંતુ આર્થિક કારણોસર તેમના પિતાએ સાઇકલ અપાવવાનું ટાળ્યું. જેનાથી સચિન એટલા ગુસ્સે ભરાયા કે અઠવાડીયા સુધી ઘર બહાર જ નીકળ્યા નહીં. બસ ઘરની બાલ્કનીમાંથી પોતાના મિત્રોને સાઇકલ ચલાવતા જોતા રહેતા. એવામાં એક દિવસ મિત્રોને જોવા જતા તેમનું માથુ બાલ્કનીની ગ્રિલમાં ફસાય ગયું હતું.